Bloeding tydens opelyf | Health24
Posted by: Goose | 2008/10/23
Bloeding tydens opelyf
Vir die laaste 2 dae is daar bloed in my stoelgang. Ek weet nie of dit by die anus bloei as ek opelyf het en of dit iets inwendigs is nie.
Dit is nie seer of ongemaklik nie en ek voel 100%. Is dit iets waaroor ek bekomerd moet wees? Wat kan dit veroorsaak? Is dit dalk ' n bloeiende aambei? Ek het nog nooit voorheen met so iets gesukkel nie.
Enige bloed in stoelgang moet verder ondersoek word. As jy kan voel daar is 'n knoppie en daar is net bloed as jy afvee is dit waarskynlik 'n aambei en kan met aambeisalf behandel word. As die bloed egter met die stoelgang gemeng is, nie ophou binne 'n paar dae nie, of spat en drup in die bak moet jy liewer jou dokter sien. Dit kan 'n teken van dermonsteking, poliepe of selfs kanker wees.